Ο δρ. Ηλίας Γ. Μπίσιας είναι Έλληνας νομικός, πανεπιστημιακός και διευθυντής σύνταξης του περιοδικού Ναυτικά Χρονικά.

Βιογραφικά Στοιχεία
-------------------

Γεννήθηκε στην Αθήνα στις 14 Ιουνίου 1972 και είναι υιός των δικηγόρων Γεώργιου Μπίσια και Ιωάννας Μπίσια-Τάγαρη. Είναι μέλος του Δικηγορικού Συλλόγου Αθηνών. Έχει έναν αδερφό, τον δικηγόρο Πέτρο Γ. Μπίσια. Η οικογένειά του κατάγεται από τον Κάνδαλο (Ζέλι) Αρκαδίας και την Πάτρα. Ο παππούς του, Ηλίας Σ. Μπίσιας ήταν ιερεύς και δάσκαλος, εφημέριος του Ι.Ν. Προφήτη Ηλία Αγ. Παρασκευής. Μεγάλωσε στην Αθήνα. 

Το 2009 επελέγη από το US State Department, στο πλαίσιο του προγράμματος International Visitor Leadership Program (IVLP), προκειμένου να επισκεφτεί τις ΗΠΑ και να ενημερωθεί σε θέματα ναυτικής εκπαίδευσης και ναυτιλιακής πολιτικής.

Το 2021 το Δημοτικό Συμβούλιο του Δήμου Οινουσσών ανακήρυξε ομοφώνως τον δρ. Ηλία Μπίσια επίτιμο δημότη Οινουσσών για την ανάδειξη και προβολή της ναυτοσύνης και της ναυτιλιακής ιστορίας της νήσου.

Μιλάει ελληνικά, αγγλικά και γαλλικά.

### Πανεπιστημιακή Σταδιοδρομία

Φοίτησε στη Λεόντειο Σχολή, αποφοίτησε από τα Εκπαιδευτήρια Δούκα και έπειτα συνέχισε τις σπουδές του στο Ηνωμένο Βασίλειο όπου σπούδασε νομικά στο Πανεπιστήμιο του Λονδίνου (LL.B στο Queen Mary College), ενώ απέκτησε μεταπτυχιακό δίπλωμα επίσης στα νομικά από το ίδιο Πανεπιστήμιο (LL.M στο London School of Economics), με εξειδίκευση στο διεθνές δίκαιο.

Αναγορεύτηκε Διδάκτωρ του Τμήματος Ναυτιλίας και Επιχειρηματικών Υπηρεσιών του Πανεπιστημίου Αιγαίου, όπου διδάσκει σε προπτυχιακά προγράμματα σπουδών.

Παράλληλα διδάσκει τα μαθήματα της Διεθνούς Ναυτιλιακής Πολιτικής και της Στρατηγικής Επιχειρήσεων στα μεταπτυχιακά προγράμματα σπουδών στη Ναυτιλία του ALBA Graduate Business School (American College of Greece). Είναι επίσης διδάσκων στα προγράμματα εξ'αποστάσεως εκπαίδευσης του Πανεπιστημίου Πειραιώς.

Έχει συμμετάσχει ως ομιλητής σε πολυάριθμες επιστημονικές ημερίδες στην Ελλάδα και στο εξωτερικό και έχει δημοσιεύσει πληθώρα άρθρων σε θέματα μεταφορών, ναυτιλιακής πολιτικής, διαχείρισης κρίσεων, ναυτικής εκπαίδευσης και σύγχρονης ελληνικής ναυτιλιακής ιστορίας.

Το 2023 συντόνισε και συνέγραψε με τον καθ. Γιάννη Θεοτοκά και ομάδα ιστορικών, την επετειακή έκδοση της HELMEPA για τα 40 χρόνια από την ίδρυση της.

### Επαγγελματική Σταδιοδρομία

Ξεκίνησε την επαγγελματική σταδιοδρομία του το 1994, ως νομικός ερευνητής σε θέματα μεταφορών στο Δικηγορικό γραφείο Harbottle and Lewis, Solicitors στο Λονδίνο. Μετέπειτα διετέλεσε σε συνεργασία με τον καθηγητή Π.Δ. Δαγτόγλου, Νομικός Ανταποκριτής της Ευρωπαϊκής Επιτροπής σε θέματα ελληνικού αεροπορικού δικαίου και πολιτικής.

Από το 1997 διευθύνει το περιοδικό «Ναυτικά Χρονικά», το οποίο εκδίδεται από το 1931, και το free-press περιοδικό «Life in Capital A», το οποίο διέκοψε τη λειτουργία του το 2009. Το περιοδικό «Ναυτικά Χρονικά», κατά τη διάρκεια της διεύθυνσής του, έχει λάβει πληθώρα βραβείων, ενώ έχει διακριθεί ως το παλαιότερο και εγκυρότερο περιοδικό στον χώρο της ελληνικής ναυτιλίας. Ειδικότερα, τα Ναυτικά Χρονικά έχουν τιμηθεί από την Ακαδημία Αθηνών, το ίδρυμα Μπότση, το Δήμο Αθηναίων, την Ελληνική Ένωση Προστασίας Θαλασσίου Περιβάλλοντος, την Ένωση Ελλήνων Λογοτεχνών, τα Lloyd's Greek Shipping Awards (2017) κα

Από το 2008 είναι επικεφαλής της κριτικής επιτροπής των Βραβείων Ευκράντη, τα οποία θέσπισαν τα Ναυτικά Χρονικά και τα οποία τιμούν, σε ετήσια βάση, τις ναυτιλιακές προσωπικότητες, φορείς και οργανισμούς που διακρίθηκαν.

Ο Ηλίας Γ. Μπίσιας κατά τον εναρκτήριο χαιρετισμό στην Ημερίδα «Επιλέγω Ναυτιλία» στο Ίδρυμα Ευγενίδου (1 Απριλίου 2023)
Από το 2018 διευθύνει την επιμορφωτική πρωτοβουλία Isalos.net, η οποία έχει ως κύριο σκοπό τη σύνδεση της ναυτιλιακής κοινότητας με τη νέα γενιά, ενώ παράλληλα αποτελεί μία πλατφόρμα γνώσης για τις εξελίξεις και τις εμπειρίες από τη ναυτιλιακή βιομηχανία και τη ναυτική καθημερινότητα. Το 2021 παρέλαβε από την κριτική επιτροπή των Lloyd’s List Greek Shipping Awards, εκ μέρους της Isalos.net, το βραβείο «Award for Achievement in Education or Training», για τη συνολική συνεισφορά της πρωτοβουλίας στην επιμόρφωση των νέων που επιθυμούν να σταδιοδρομήσουν στη θάλασσα, αλλά και στην διατήρηση ενός σταθερού διαύλου επικοινωνίας ανάμεσα στη ναυτιλιακή βιομηχανία και στη νέα γενιά.

Παραπομπές
----------

1. ↑  «Η ιστορία των Ναυτικών Χρονικών». *Ναυτικά Χρονικά* (στα Αγγλικά). Ανακτήθηκε στις 27 Ιουνίου 2023.
2. ↑  «ΗΛΙΑΣ ΜΠΙΣΙΑΣ». *Δικηγορικός Σύλλογος Αθηνών*. Ανακτήθηκε στις 27 Ιουνίου 2023.
3. ↑  «Προφήτης Ηλίας Αγ. Παρασκευής». *www.iaathethelontismos.gr*. Ανακτήθηκε στις 27 Ιουνίου 2023.
4. ↑  «Ilias Bisias | DEF VIII». *def-viii.delphiforum.gr* (στα Αγγλικά). Ανακτήθηκε στις 28 Ιουνίου 2023.
5. ↑  «Ηλ. Μπίσιας: «Η ναυτική εκπαίδευση θα κρατήσει κοντά στη Χίο τη νέα γενιά εφοπλιστών»». *politischios.gr*. 6 Μαρτίου 2018. Ανακτήθηκε στις 27 Ιουνίου 2023.
6. ↑  «ΠΡΟΣΩΠΟ – Βιβλιοnet» (στα Αγγλικά). Ανακτήθηκε στις 27 Ιουνίου 2023.
7. ↑  «Ilias Bissias | ALBA Graduate Business School - Academia.edu». *alba.academia.edu*. Ανακτήθηκε στις 28 Ιουνίου 2023.
8. ↑  «Μπίσιας Ηλίας». *E-LEARNING ΣΤΙΣ ΝΑΥΤΙΛΙΑΚΕΣ ΣΠΟΥΔΕΣ*. Ανακτήθηκε στις 27 Ιουνίου 2023.
9. ↑  limenikanea (12 Φεβρουαρίου 2023). «Πάτρα : Η νέα γενιά αγκαλιάζει τη θάλασσα». *Λιμενικά Νέα - limenikanea.gr*. Ανακτήθηκε στις 27 Ιουνίου 2023.
10. ↑  «forum\_2011». *ΑΔΕΛΦΟΤΗΣ ΥΔΡΑΙΩΝ ΑΘΗΝΩΝ* (στα Αγγλικά). Ανακτήθηκε στις 27 Ιουνίου 2023.
11. ↑  . «Representing shipowners: explaining strategic interactions with the media». *www.academia.edu*. Ανακτήθηκε στις 28 Ιουνίου 2023.
12. ↑ . «The London-based Greek Shipping Co-operation Committee: A paradigm of collective action in the shipping sector, 1930–1950». *www.academia.edu*. Ανακτήθηκε στις 28 Ιουνίου 2023.
13. ↑  . «Representing shipowners: explaining strategic interactions with the media». *www.academia.edu*. Ανακτήθηκε στις 27 Ιουνίου 2023.
14. ↑  Pallis, Athanasios· Bissias, Ilias. *ΕΠΙΛΕΓΩ ΝΑΥΤΙΛΙΑ-Νέοι στις ναυτικές και ναυτιλιακές σπουδές*.
15. ↑  Κανδρή, Γεωργία (7 Ιουνίου 2022). «Οι νέοι αγκαλιάζουν την εθνική ναυτική παράδοση». *Οικονομικός Ταχυδρόμος - ot.gr*. Ανακτήθηκε στις 28 Ιουνίου 2023.
16. ↑   *Η δημιουργία της σύγχρονης Ιαπωνίας: Η ιστορία μιας αυτοκρατορίας | καθ. Μαρία Ευθυμίου*, ανακτήθηκε στις 2023-06-27
17. ↑  «Συλλογή Βίντεο - Πάνθεον της Ελληνικής Ναυτιλίας». *Greek Shipping Hall of Fame*. Ανακτήθηκε στις 27 Ιουνίου 2023.
18. ↑  «40 χρόνια HELMEPA | Παρουσίαση του επετειακού λευκώματος «Η θάλασσα είναι ζωή»». *www.helmepa.gr*. Ανακτήθηκε στις 28 Ιουνίου 2023.
19. ↑  «BlackSea Research Project - ΗΛΙΑΣ ΜΠΙΣΙΑΣ». *project.blacksea.gr*. Ανακτήθηκε στις 27 Ιουνίου 2023.
20. ↑  Τσαμόπουλος, Μηνάς· newmoney, Ειδήσεις για την Οικονομία | (2 Απριλίου 2022). ««Ερχόμεθα προς την Θάλασσαν...» - Ταξίδι στον χρόνο από τα «Ναυτικά Χρονικά»». *Ειδήσεις για την Οικονομία | newmoney* (στα Αγγλικά). Ανακτήθηκε στις 27 Ιουνίου 2023.
21. ↑  «Ilias Bissias | greekbritishsymposium.com». *www.greekbritishsymposium.com*. Ανακτήθηκε στις 27 Ιουνίου 2023.
22. ↑  Πουρνάρα, Μαργαρίτα (27 Μαρτίου 2022). «Το ιστορικό περιοδικό «Ναυτικά Χρονικά» έσβησε 90 κεράκια στο Ευγενίδειο Ιδρυμα». *Η ΚΑΘΗΜΕΡΙΝΗ* (στα greek). Ανακτήθηκε στις 27 Ιουνίου 2023. CS1 maint: Μη αναγνωρίσιμη γλώσσα (link)
23. ↑  Τσαμόπουλος, Μηνάς· newmoney, Ειδήσεις για την Οικονομία | (2 Απριλίου 2022). ««Ερχόμεθα προς την Θάλασσαν...» - Ταξίδι στον χρόνο από τα «Ναυτικά Χρονικά»». *Ειδήσεις για την Οικονομία | newmoney* (στα Αγγλικά). Ανακτήθηκε στις 27 Ιουνίου 2023.
24. ↑  «Ναυτικά Χρονικά». *Βικιπαίδεια*. 2021-08-25. .
25. ↑  «Βραβεία Lloyd's: Oι νικητές για το 2022». *Ναυτικά Χρονικά* (στα Αγγλικά). 3 Δεκεμβρίου 2022. Ανακτήθηκε στις 27 Ιουνίου 2023.
26. ↑  «Βραβεία Ευκράντη | Ναυτικά Χρονικά». *Βραβεία Ευκράντη* (στα Αγγλικά). Ανακτήθηκε στις 27 Ιουνίου 2023.
27. ↑  «Η Ομάδα». *Isalos.net* (στα Αγγλικά). Ανακτήθηκε στις 27 Ιουνίου 2023.
28. ↑  «Isalos.net: Μια σημαντική διάκριση στα Lloyd's List Greek Shipping Awards». *Isalos.net* (στα Αγγλικά). 4 Δεκεμβρίου 2021. Ανακτήθηκε στις 27 Ιουνίου 2023.
29. ↑  «Lloyd's List Greek Shipping Awards 2021: Ποιοι ξεχώρισαν στη γιορτή της ελληνικής ναυτιλίας». *www.naftemporiki.gr*. 4 Δεκεμβρίου 2021. Ανακτήθηκε στις 27 Ιουνίου 2023.